
uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších právnych predpisov (ďalej len „Obchodný zákonník“) a § 83 v spojení s § 2 ods. 5 písm. g) a súvisiacimi ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a medzi zmluvnými stranami označenými ako:

Kupujúci

Názov: 	Univerzita Konštantína Filozofa v Nitre		
Sídlo: 	Trieda Andreja Hlinku 1, 949 74  Nitra		
V zastúpení: prof. RNDr. Libor Vozár, CSc., rektor	
IČO: 00157716
DIČ: 2021246590
IČ DPH: SK2021246590		 
Banka: Štátna pokladnica a.s. Bratislava
Číslo účtu: 7000240831/8180
IBAN: SK84 8180 0000 0070 0024 0831
(ďalej len „kupujúci") 
a Predávajúci

Názov:			
Sídlo: 			
IČO: 			
DIČ: 			
IČ DPH:	
Zastúpený:		
Banka:			
Číslo účtu:		
IBAN:			
(ďalej len „predávajúci" ) predávajúci a kupujúci ďalej aj len ako „zmluvné strany“)

Článok 1
Preambula
 
     Verejný obstarávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) verejné obstarávanie na predmet obstarávania: „Nákup kancelárskych strojov, prístrojov a zariadení pre potreby UKF“. 

Článok 2
Predmet dohody

1.	Predmetom tejto rámcovej dohody (ďalej len „dohoda“) je záväzok predávajúceho počas platnosti tejto dohody na základe čiastkových zmlúv (objednávok) kupujúceho potvrdených predávajúcim dodávať na miesto dodania podľa aktuálnych potrieb kupujúceho nerepasované (nové) vybavenie kancelárskych strojov, prístrojov a zariadení vrátane dopravy na miesto dodania, montáže a inštalácie na mieste dodania, vykonania skúšok/skúšobnej prevádzky a uvedenie zariadení do prevádzky, prvého zaškolenia obsluhy,  poskytovať záručný servis na dodaný tovar  a záväzok kupujúceho dodaný tovar prevziať a zaplatiť dohodnutú cenu podľa Prílohy č. 1 tejto dohody, ako aj ďalšie podmienky, za ktorých sa bude dodávka realizovať. 

2.	Predávajúci sa zaväzuje, že predmet dohody bude  riadne a včas dodaný, v súlade s platnými právnymi predpismi Slovenskej republiky, STN, EÚ a touto dohodou. Predávajúci sa zaväzuje, že predmet dohody podrobne špecifikovaný v Prílohe č.1, bude dodaný v súlade s predmetnou  technickou špecifikáciou, bez vád, novo vyrobený a že ho možno prevádzkovať v súlade s jeho výrobcom predpísanými technickými podmienkami. 

3.	Zmluvné strany sa dohodli, že ak počas platnosti dohody bude nahradený niektorý druh tovaru, špecifikovaný v Prílohe č. 1 tejto dohody, a túto skutočnosť predávajúci zdokladuje potvrdením výrobcu, môže predávajúci ponúknuť kupujúcemu ekvivalent tovaru, ktorý je dostupný na trhu a je plne funkčný, s rovnakými, alebo lepšími parametrami a vlastnosťami, aké mal tovar, ktorého výroba bola ukončená (ďalej len „náhradný tovar“). Spôsob určenia zmluvnej ceny náhradného tovaru je dohodnutý v článku 5 ods. 5 dohody. 

Článok 3
Spôsob uzatvárania čiastkových zmlúv

1. Návrh na uzavretie čiastkovej zmluvy s predávajúcim predkladá kupujúci formou písomnej objednávky na dodanie dohodnutého tovaru a služby. Objednávka kupujúceho musí byť úplná, jednoznačná a zrozumiteľná. Za úplnú objednávku sa podľa tejto dohody považuje len objednávka čitateľná, s údajmi uvedenými v ods. 2 tohto článku, a podpísaná  kvestorom kupujúceho. 

2. Zmluvné strany sa dohodli, že objednávka kupujúceho musí obsahovať najmä:
a) názov a sídlo kupujúceho, IČO, DIČ, IČ DPH, 
b) špecifikáciu a množstvo objednávaného tovaru, 
c) miesto dodania tovaru, 
d) osobu poverenú prebratím tovaru a služby na základe preberacieho protokolu alebo dodacieho listu (meno, priezvisko, telefónne číslo, e-mail), 
e) lehotu, v ktorej majú byť tovar a služba dodané (doba dodania), 
f) dátum vystavenia objednávky, 
g) meno, priezvisko a podpis kvestora kupujúceho

3. Kupujúci sa zaväzuje, že objednávku doručí kontaktnej osobe predávajúceho elektronicky – e-mailom alebo písomne  (v dvoch vyhotoveniach). Za deň doručenia objednávky sa považuje deň doručenia potvrdenia o prevzatí elektronickej správy predávajúcim alebo deň podpisu potvrdzujúceho prevzatie objednávky predávajúcim.

4. Predávajúci je povinný najneskôr nasledujúci pracovný deň po dni doručenia objednávky od kupujúceho, potvrdiť príjem a akceptáciu objednávky a zaslať potvrdenú objednávku kupujúcemu. Potvrdením objednávky podľa tohto odseku zo strany predávajúceho sa považuje čiastková zmluva za uzavretú. 

5. Predávajúci je povinný dodať kupujúcemu tovar a služby podľa príslušnej objednávky na dohodnuté miesto, v dohodnutom čase dodania, určenom v objednávke, a kupujúci takto objednaný tovar a služby prevezme na základe preberacieho protokolu  alebo dodacieho listu, ktorého súčasťou sú aj zdokumentované výsledky testovaní, a zaplatí predávajúcemu za prevzatý tovar  dohodnutú kúpnu cenu.
 
Článok 4
Základné podmienky platné pre čiastkové zmluvy
 
1. Kupujúci a predávajúci sa pri uzatváraní a plnení čiastkových zmlúv budú riadiť platnými ustanoveniami zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a touto dohodou. 

2. Na základe ustanovení Obchodného zákonníka zmluvné strany uzatvoria čiastkové zmluvy na dodanie tovaru a súvisiacich služieb formou obojstranne podpísaných objednávok, pričom sa takto založený  právny vzťah bude riadiť najmä nižšie uvedenými ustanoveniami s nasledovným znením: 


Predmet zmluvy 
2.1 Predávajúci sa zaväzuje dodať kupujúcemu dohodnutý tovar  v dohodnutom množstve, kvalite, akosti a v dohodnutom čase. 

2.2 Kupujúci sa zaväzuje dohodnutým spôsobom dohodnutý tovar  prevziať na základe dodacieho listu alebo preberacieho protokolu(ďalej len „doklad o prevzatí“), ktorého súčasťou sú aj zdokumentované výsledky testovaní (v prípade potreby), a zaplatiť predávajúcemu kúpnu cenu v dohodnutej výške. 
		
Doba dodania a miesto dodania 
2.3 Predávajúci sa zaväzuje dodať kupujúcemu tovar  v dohodnutej dobe a do určeného miesta. Ak sa zmluvné strany v objednávke nedohodnú inak, je doba dodania tovaru stanovená na 30 (tridsať) kalendárnych dní od uzatvorenia čiastkovej zmluvy vo forme predávajúcim potvrdenej objednávky. 

2.4 Povinnosť predávajúceho dodať kupujúcemu tovar  je splnená prevzatím tovaru  kupujúcim, na základe dokladu o prevzatí  v dohodnutom mieste a dobe dodania. 

2.5 Miestom dodania je kontaktné miesto kupujúceho podľa špecifikácie miesta predmetu plnenia,   uvedenej v  objednávke.

Okolnosti vylučujúce zodpovednosť
2.6. Ak sa vyskytnú prekážky spočívajúce vo vyššej moci, ktoré predávajúcemu bránia v splnení jeho povinností dodať tovar  kupujúcemu v dohodnutej dobe, podľa predávajúcim potvrdenej riadnej a úplnej objednávky kupujúceho, predlžuje sa lehota na dodanie tovaru o dobu trvania týchto prekážok, pokiaľ sa zmluvné strany nedohodnú inak.
 
2.7 Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Okolnosti vylučujúce zodpovednosť nemajú vplyv na povinnosť zaplatiť zmluvnú pokutu.Za okolnosti vylučujúce zodpovednosť sa nepovažuje neudelenie úradného povolenia, o ktoré  má predávajúci požiadať podľa § 731 Obchodného zákonníka.

Zdroj financovania 
2.8   Objednávateľ v objednávke uvedie zdroj financovania nasledovne:
a) z vlastných zdrojov,
b) zo zdrojov Európskej Únie,
c) zo zdrojov inej štátnej pomoci mimo SR

Prevzatie tovaru 
2.9  Pri prevzatí tovaru  na zmluvne dohodnutom mieste je kupujúci povinný dodaný tovar prezrieť a prevziať na základe dokladu o prevzatí , ktorý bude obsahovať najmä rozsah prevzatého tovaru, dátum prevzatia a označenie a podpis osoby preberajúcej tovar alebo služby. 

2.10 Prevzatie dodaného tovaru je kupujúci povinný predávajúcemu písomne potvrdiť na doklade o prevzatí.  Po potvrdení dokladu o prevzatí kupujúcim jedno vyhotovenie postáva kupujúcemu  a jedno vyhotovenie predávajúcemu.  Ak bude kupujúcim uplatnená reklamácia pri dodaní tovaru, ostáva tovar vo vlastníctve predávajúceho až do doby, kým predávajúci  neodstráni prekážku, ktorá bráni kupujúcemu riadne prevziať tovar a služby. 

Zodpovednosť za vady a záruka za akosť 
2.11 Nebezpečenstvo škody na tovare prechádza na kupujúceho vždy v čase, keď prevezme tovar.
 
[bookmark: _Hlk532378363]2.12 Predávajúci zodpovedá za vady, ktoré má dohodnutý tovar v okamihu, keď prechádza nebezpečenstvo škody na tovare na kupujúceho, a za vady tovaru, ktoré sa vyskytnú po prevzatí dohodnutého tovaru v záručnej dobe. Predávajúci sa zaväzuje odstrániť vady na tovare  v primeranej lehote zodpovedajúcej povahe vady, najneskôr  do 30 dní
  

2.13 Zmluvné strany sa dohodli,že kupujúci je oprávnený vrátiť predávajúcemu tovar, ktorý nezodpovedá špecifikácii uvedenej v objednávke bez zbytočného odkladu, najneskôr do 15 pracovných dní od jeho prevzatia. Lehota sa počíta odo dňa nasledujúceho po dni prevzatia tovaru.

2.14 Predávajúci preberá záväzok za záruky za akosť dodaného tovaru , pričom dĺžka záručnej doby pre jednotlivé tovary  je  uvedená v Prílohe č. 1. Záručná doba začne plynúť odo dňa dodania tovaru  kupujúcemu, uvedenom v doklade o prevzatí. 

2.15 Práva zo zodpovednosti za vady, ktoré sa vyskytnú v záručnej dobe musí kupujúci uplatniť u predávajúceho v lehote podľa § 428 ods. 1 Obchodného zákonníka.
 
2.16 Predávajúci zabezpečí začatie opravy tovaru (zariadenia) na mieste inštalácie do 48 hod od nahlásenia poruchy.
 
2.17 Predávajúci garantuje odstránenie poruchy na  tovare (zariadení) do 240 hod od začatia opravy poruchy. 

2. 18  Spôsob nahlasovania poruchy: 
a) poruchu  nahlási kupujúci prostredníctvom elektronického formulára zverejneného na webovej stránke predávajúceho.............alebo elektronickou poštou na ............ Pracovná doba predávajúceho je v pracovných dňoch od 8:00 hod. do 16:00 hod. Porucha nahlásená prostredníctvom formulára alebo elektronickou poštou mimo tejto doby je považovaná za nahlásenú v nasledujúci pracovný deň na začiatku pracovnej doby; 
b) v hlásení bude stručne popísaná chyba alebo prejav poruchy; 
c) v hlásení bude uvedené sériové (výrobné) číslo chybného zariadenia a číslo príslušného dodacieho listu; 
d) v hlásení bude uvedená kontaktná osoba, kontakt na ňu a možnosť jej časového zastihnutia; 
e) predávajúci vykoná diagnostiku na mieste do 48 hod hod od prijatia nahlásenia poruchy. 

2.19  Predávajúci môže vykonať opravu vadného tovaru (zariadenia) reklamovaného v záručnej dobe vo svojom sídle alebo v sídle kupujúceho. Servisné práce, náhradné diely a dopravné náklady k záručným zásahom, náklady za odvoz vadného zariadenia a dovoz opraveného alebo nového zariadenia sa v záručnej dobe neúčtujú a sú zahrnuté v kúpnej cene dodaného tovaru. Ak sa v rámci servisného zásahu preukáže, že oprava alebo výmena vadného tovaru  (zariadenia) nie je možná v čase, ktorýje určený na odstránenie poruchy, predávajúci je povinný dočasne poskytnúť kupujúcemu na dobu opravy alebo výmeny vadného tovaru (zariadenia) funkčný tovar zariadenie) s porovnateľnými technickými parametrami tak, aby bola  zabezpečená funkčnosť systému po dobu opravy alebo výmeny vadného tovaru.

Článok 5
Kúpna cena a platobné podmienky

1. Kúpna cena  je stanovená podľa § 3 zákona č. 18/96 Z. z.  o cenách  v znení neskorších predpisov a vyhlášky MF SR č. 87/1996 Z. z. v znení neskorších predpisov ako cena maximálna v EUR.

2. Ceny tovarov sú uvedené v Prílohe č. 1 tejto dohody a počas platnosti tejto dohody sa nemôžu zvyšovať.

3. Zmluvnými stranami dohodnutá celková kúpna cena je....................EUR bez DPH (slovom: ........................EUR), ............................. EUR s DPH (slovom: .................................EUR).                           

4. V kúpnej cene tovaru sú už zahrnuté všetky náklady predávajúceho spojené s plnením predmetu zmluvy, vrátane dopravy a dodania tovaru do dohodnutého miesta dodania kupujúcemu, vykládky tovaru, inštalácie, odberu a ekologickej likvidácie použitých obalov a náplní. 

5. [bookmark: _Hlk532378600]Ak bude ukončená výroba niektorého z druhov tovaru, uvedeného v Prílohe č. 1 tejto dohody, musí byť táto skutočnosť doložená dokladom od výrobcu. Predávajúci je zároveň povinný ponúknuť kupujúcemu náhradný tovar. Zmluvná cena náhradného tovaru bude určená ako najnižšia cena z nasledovných cien: 
a) trhová cena, ktorá bude vypočítaná ako priemerná cena rovnakého typu tovaru od troch rôznych predajcov na trhu. Jedným z povinne oslovených predajcov v rámci prieskumu trhu bude predávajúci. 
b) cena pôvodného tovaru; 
c) ponuková cena, predložená predávajúcim v prieskume trhu, ktorý sa uskutoční podľa tohto odseku. 
Prieskum trhu vykoná kupujúci.

6. Ak sa pri dodaní tovaru objaví potreba dodania nových tovarov obdobného charakteru ako je predmet zákazky uvedený v Prílohe č. 1, nezahrnutých do cenovej kalkulácie a pokiaľ tieto položky neboli predvídateľné v čase uzavretia tejto dohody, môžu byť dodané výlučne na základe písomne uzavretého dodatku k tejto dohode, a to v súlade so zákonom o verejnom obstarávaní. Zmluvná cena tohto typu tovaru alebo služieb bude určená ako nižšia cena z trhovej ceny, ktorá bude vypočítaná ako priemerná cena rovnakého typu tovaru od troch rôznych predajcov na trhu. Prieskum trhu vykoná kupujúci. 

7. Postup úpravy ceny pri zúžení, resp. rozšírení predmetu plnenia podľa tejto dohody bude nasledovný:
a) každá zmena vyvolaná kupujúcim alebo predávajúcim oproti ocenenenej kalkulácii (ďalej kalkulácia), bude zapísaná v položkovom liste a podpísaná predávajúcim,

b) v prípade súhlasu zmluvných strán so zmenou, vypracuje predávajúci dodatok ku kalkulácii.

8. Predávajúcemu vzniká nárok na zaplatenie kúpnej ceny riadnym dodaním tovaru kupujúcemu do dohodnutého miesta dodania v dohodnutom množstve a kvalite. 

9. Zmluvné strany sa dohodli, že predávajúci vystaví faktúru za dodaný tovar a služby s 30-dňovou splatnosťou po doručení faktúry kupujúcemu, vždy po dodaní a prevzatí predmetu plnenia, definovaného kupujúcim v objednávke.

10. Zmluvné strany sa dohodli, že ak bude tovar uvedený v objednávke financovaný z fondov Európskej únie, bude lehota splatnosti faktúry za tento tovar 60 dní odo dňa jej doručenia, pretože pred úhradou faktúry je objednávateľ povinný predložiť všetky doklady, súvisiace s realizáciou predmetu plnenia, na prehliadku a administratívnu kontrolu. 

11. Predávajúci zašle vystavenú faktúru na adresu sídla kupujúceho. Súčasťou faktúry bude kópia obojstranne potvrdenej objednávky a kópia dokladu o prevzatí. 

12. Ak faktúra nebude obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov, alebo k nej nebudú priložené doklady dohodnuté zmluvnými stranami, je kupujúci oprávnený faktúru vrátiť predávajúcemu na opravu alebo doplnenie. Lehota splatnosti začne plynúť odo dňa doručenia opravenej alebo doplnenej faktúry.

13.  Zmluvné strany sú počas trvania rámcovej dohody povinné určovať cenu tovaru s ohľadom na vývoj cien porovnateľných tovarov na relevantnom trhu, pričom ak sú ceny na trhu nižšie, než cena určená rámcovou dohodou, sú povinné určiť cenu najviac v sume priemeru medzi tromi najnižšími cenami zistenými na trhu.
 
Článok 6
Nadobudnutie vlastníckeho práva a prechod nebezpečenstva škody
 
1. Vlastnícke právo k tovaru nadobúda kupujúci dňom  podpísania dokladu o prevzatí tovaru.

2. Nebezpečenstvo škody na tovare  prechádza na kupujúceho vždy v čase, keď prevezme tovar. 


Článok 7
                                                        Sankcie a ďalšie dojednania

1. Zmluvné strany sa dohodli, , že kupujúci má právo uplatniť si voči predávajúcemu zmluvnú pokutu vo výške 0,05 % z ceny tovaru za každý deň omeškania, ak bude predávajúci v omeškaní s dodaním predmetu čiastkovej zmluvy. 

2. Ak kupujúci mešká s platbou po termíne splatnosti, má predávajúci právo uplatniťsi  úrok z omeškania vo výške 0,025 % z nezaplatenej sumy za každý deň omeškania.

3. Zmluvné strany sa dohodli, že, kupujúci je oprávnený uplatniť si zmluvnú pokutu vo výške 50,00 Eur (slovom: päťdesiat Eur), a to za každý deň omeškania , ak predávajúci neodstráni vady v dohodnutom termíne počas záručnej doby.

4. Rozhodnutie požadovať zaplatenie zmluvnej pokuty oznámi oprávnená strana doručením faktúry druhej zmluvnej strane, so splatnosťou 30 dní odo dňa jej doručenia povinnej zmluvnej strane. 

5. Uhradením zmluvnej pokuty nezaniká nárok zmluvných strán na náhradu škody. 

6. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto dohody a navzájom si budú oznamovať všetky okolnosti a informácie, ktoré môžu mať vplyv na uzavieranie čiastkových zmlúv, podľa podmienok dohodnutých v tejto dohode. 

7. Predávajúci sa zaväzuje, že bude s kupujúcim bez zbytočného odkladu rokovať o všetkých otázkach, ktoré by mohli negatívne ovplyvniť proces dodania dohodnutého tovaru podľa tejto dohody, a že bude kupujúcemu oznamovať všetky okolnosti, ktoré by mohli ohroziť dohodnutý termín pre dodanie tovaru v zmysle platnej objednávky. 

Článok 8
Zodpovednosť za škodu

1.   Zmluvné strany sa dohodli, že zodpovednosť za škodu a povinnosť na náhradu škody spôsobenú druhej zmluvnej strane  budú riešiť podľa § 373 až § 386  Obchodného zákonníka.

2. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať z okolností vylučujúcich zodpovednosť. Okolnosti vylučujúce zodpovednosť sú obmedzené na dobu, pokiaľ trvá prekážka, s ktorou sú okolnosti spojené.

Článok 9
Ukončenie dohody

1. Táto dohoda sa uzatvára na dobu 12 mesiacov a nadobúda platnosť dňom podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
2. Táto dohoda zaniká  uplynutím doby, na ktorú bola uzatvorená. Táto rámcová dohoda môže byť ukončená aj skôr  a to vyčerpaním zmluvnej ceny. Táto dohoda skončí z tej právnej skutočnosti, ktorá vznikne skôr.

3. Túto dohodu možno  tiež ukončiť : 
a) písomnou dohodou zmluvných strán, 
b) písomnou výpoveďou ktorejkoľvek zmluvnej strany aj bez uvedenia dôvodu, pričom výpovedná lehota je tri mesiace, počítajúc od prvého dňa kalendárneho mesiaca nasledujúceho po kalendárnom mesiaci, v ktorom bola doručená výpoveď doporučenou listovou zásielkou,  
c)  písomným odstúpením od tejto dohody.

4. Povinnosť doručiť výpoveď alebo odstúpenie od tejto dohody podľa tohto článku sa považuje v konkrétnom prípade za splnenú dňom prevzatia odstúpenia od tejto dohody alebo výpovede tejto dohody, alebo odmietnutím prevziať odstúpenie od dohody alebo výpovede dohody. Uvedená povinnosť sa považuje za splnenú aj v prípade, ak sa výpoveď alebo odstúpenie od tejto dohody vrátia odosielateľovi späť ako nedoručené z iného dôvodu ako z dôvodu odmietnutia ich prevzatia adresátom, pričom v takom prípade je táto povinnosť splnená piatym dňom po odoslaní výpovede alebo odstúpenia od tejto dohody.

5.Odstúpenie od tejto dohody je jednostranným právnym úkonom. Odstúpenie od tejto dohody  musí mať písomnú formu, musí v ňom byť uvedený dôvod, pre ktorý zmluvná strana od tejto dohody odstupuje. 

6. Kupujúci je oprávnený odstúpiť od tejto dohody  bez predchádzajúceho písomného oznámenia o neplnení záväzkov a to aj bez výzvy na dodatočné splnenie záväzkov, ak je predávajúci:
a) v konkurze alebo reštrukturalizácii, 
b) v likvidácii, 
c) ak komukoľvek, kto je súčasťou organizácie kupujúceho alebo akémukoľvek podriadenému, či zástupcovi kupujúceho ponúkne alebo dá úplatok predávajúci alebo jeho podriadený alebo zástupca,
d) ak predávajúci  podstatne poruší túto dohodu, a to odmietne  plniť 3  objednávkyalebo bude 3-krát v omeškaní s plnením termínov dodania) podľa objednávok o viac ako 10 dní.

 7. Ukončením  tejto dohody zanikajú všetky práva a povinnosti zmluvných strán v nej zakotvené, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, alebo zákonné sankcie a úroky, ako aj nárok kupujúceho na bezplatné odstránenie zistených vád predmetu dodania, alebo záručných vád.

Článok 10
Spoločné a záverečné ustanovenia

1. Predávajúci sa zaväzuje v prípade, že cena za dodávku tovaru alebo služby podľa tejto dohody bude financovaná zo zdrojov Európskej únie alebo zo štátnej pomoci iných krajín, strpieť výkon kontroly/auditu/ overovania  na mieste  súvisiaceho s predmetom tejto dohody kedykoľvek počas platnosti a účinnosti zmlúv o poskytnutí nenávratného finančného príspevku, a to oprávnenými osobami, a poskytnúť im všetku potrebnú súčinnosť. Oprávnené osoby vykonávajúce kontrolu/audit/overovanie na mieste majú počas  realizácie  príslušného programu financovaného z prostriedkov Európskej únie alebo programov štátnej pomoci tretích krajín prístup ku všetkým  právnym a obchodným dokumentom predávajúceho, ktoré súvisia s plnením povinností podľa tejto zmluvy. Oprávnenými osobami sú najmä:
a) poskytovateľ nenávratného finančného príspevku ako kontrolný a riadiaci orgán a ním poverené osoby,
b) Najvyšší kontrolný úrad SR, 
c)  Správa vládneho audituSR,
d) Certifikačný orgán SR a nimi poverené osoby,
e) splnomocnení zástupcovia Európskej Komisie a Európskeho dvora audítorov,
f) osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ. 

2.Táto dohoda je platná dňom jej podpisu oboma zmluvnými stranami a účinná dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky.

3.Právne vzťahy, ktoré nie sú upravené touto rámcovou dohodou sa spravujú slovenským právnym poriadkom, predovšetkým  zákonom č. 513/1991 Zb. (Obchodný zákonník) v znení neskorších predpisov.

4 Zmluvné strany sa dohodli, že spory vyplývajúce z tejto rámcovej dohody alebo čiastkových zmlúv uzavretých na základe tejto rámcovej dohody, budú riešiť prednostne dohodou. V prípade, že k dohode nedôjde, príslušnými na riešenie týchto sporov sú súdy Slovenskej republiky.Právomoc akýchkoľvek rozhodcovských súdov sa vylučuje.

5. Zmluvné strany na účely tejto dohody určujú kontaktné osoby, zodpovedné za vecnú a odbornú komunikáciu, v súvislosti s touto dohodou takto: 
za kupujúceho: 
meno: RNDr. Július Jenis, PhD.	
tel: 0907670343	
fax: 
e-mail: jjenis@ukf.sk	

za predávajúceho: 
meno: ..........................
tel: ...............................
fax:............................... 
e-mail: ..........................

6. Zmeny kontaktných osôb, uvedených v odseku 5, môže príslušná zmluvná strana zmeniť jednostranným rozhodnutím, doručeným v písomnej forme, doporučenou listovou zásielkou, s doručenkou do vlastných rúk. 

7.Táto dohoda je vypracovaná v piatich vyhotoveniach, každé s účinkami originálu, z ktorých tri dostane kupujúci a dva predávajúci.

8.Zmluvné strany sa dohodli, že žiadna zo zmluvných strán nemôže postúpiť tretej strane svoje práva a záväzky z tejto rámcovej dohody alebo čiastkových zmlúv, ktoré sú uzavreté na základe tejto rámcovej dohody.

9.Zmeny tejto  dohody  musia byť vykonané písomne vo forme číslovaných dodatkov k tejto  dohode,  podpísaných oboma zmluvnými stranami.

10 Zmluvné strany si túto dohodu prečítali, jej obsahu porozumeli a vyhlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.

11. Neoddeliteľnou súčasťou tejto dohody sú nasledovná príloha: 

Príloha č. 1 Technická špecifikácia a cenová kalkulácia




V Nitre dňa .............. 				               V ................dňa .................. 




          Kupujúci: 						      Predávajúci: 				          	



     ..............................................                                       ..........................................
prof.RNDr.Libor Vozár, CSc., rektor   

